CELEX: 52016DP0253
Language: bg
Date: 2016-06-08 00:00:00
Title: Решение на Европейския парламент от 8 юни 2016 г. относно създаването, правомощията, числения състав и срока на мандата на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами (2016/2726(RSO))

6.3.2018   
            
            
               BG
            
            
               Официален вестник на Европейския съюз
            
            
               C 86/155
            
         P8_TA(2016)0253
   Създаване на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами, нейните правомощия, числен състав и мандат
   Решение на Европейския парламент от 8 юни 2016 г. относно създаването, правомощията, числения състав и срока на мандата на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами (2016/2726(RSO))
   (2018/C 086/29)
   
      Европейският парламент,
   
               —
            
            
               като взе предвид представеното от 337 членове на ЕП искане за създаване на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами,
            
         
               —
            
            
               като взе предвид предложението на Председателския съвет,
            
         
               —
            
            
               като взе предвид член 226 от Договора за функционирането на ЕС,
            
         
               —
            
            
               като взе предвид Решение 95/167/ЕО, Евратом, ЕОВС на Европейския парламент, Съвета и Комисията от 19 април 1995 г. относно реда и условията за упражняване на правото на разследване на Европейския парламент (1),
            
         
               —
            
            
               като взе предвид член 4, параграф 3 от Договора за Европейския съюз,
            
         
               —
            
            
               като взе предвид членове 107 и 108 от Договора за функционирането на Европейския съюз,
            
         
               —
            
            
               като взе предвид член 325 от Договора за функционирането на Европейския съюз,
            
         
               —
            
            
               като взе предвид Директива 2005/60/EО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (2),
            
         
               —
            
            
               като взе предвид Директива (ЕС) 2015/849 на Европейския парламент и на Съвета от 20 май 2015 г. за предотвратяване използването на финансовата система за целите на изпирането на пари и финансирането на тероризма, за изменение на Регламент (ЕС) № 648/2012 на Европейския парламент и на Съвета и за отмяна на Директива 2005/60/ЕО на Европейския парламент и на Съвета и на Директива 2006/70/ЕО на Комисията (3),
            
         
               —
            
            
               като взе предвид Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (4),
            
         
               —
            
            
               като взе предвид Директива 2011/16/ЕС на Съвета от 15 февруари 2011 г. относно административното сътрудничество в областта на данъчното облагане и за отмяна на Директива 77/799/ЕИО (5),
            
         
               —
            
            
               като взе предвид Директива 2014/107/ЕС на Съвета от 9 декември 2014 г. за изменение на Директива 2011/16/ЕС по отношение на задължителния автоматичен обмен на информация в областта на данъчното облагане (6),
            
         
               —
            
            
               като взе предвид Директива 2014/91/ЕС на Европейския парламент и на Съвета от 23 юли 2014 г. за изменение на Директива 2009/65/ЕО относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) по отношение на депозитарните функции, политиката за възнагражденията и санкциите (7),
            
         
               —
            
            
               като взе предвид Директива 2011/61/ЕС на Европейския парламент и на Съвета от 8 юни 2011 г. относно лицата, управляващи алтернативни инвестиционни фондове и за изменение на директиви 2003/41/ЕО и 2009/65/ЕО и на регламенти (ЕО) № 1060/2009 и (ЕС) № 1095/2010 (8),
            
         
               —
            
            
               като взе предвид Делегиран регламент (ЕС) № 231/2013 на Комисията от 19 декември 2012 г. за допълване на Директива 2011/61/ЕС на Европейския парламент и на Съвета по отношение на освобождаванията, общите условия във връзка с дейността, депозитарите, ливъриджа, прозрачността и надзора (9),
            
         
               —
            
            
               като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (10),
            
         
               —
            
            
               като взе предвид Директива 2006/43/ЕО на Европейския парламент и на Съвета от 17 май 2006 г. относно задължителния одит на годишните счетоводни отчети и консолидираните счетоводни отчети, за изменение на Директиви 78/660/ЕИО и 83/349/ЕИО на Съвета и за отмяна на Директива 84/253/ЕИО на Съвета (11),
            
         
               —
            
            
               като взе предвид Регламент (ЕС) № 537/2014 на Европейския парламент и на Съвета от 16 април 2014 г. относно специфични изисквания по отношение на задължителния одит на предприятия от обществен интерес и за отмяна на Решение 2005/909/ЕО на Комисията (12),
            
         
               —
            
            
               като взе предвид Директива 2014/56/ЕС на Европейския парламент и на Съвета от 16 април 2014 г. за изменение на Директива 2006/43/ЕО относно задължителния одит на годишните счетоводни отчети и консолидираните счетоводни отчети (13),
            
         
               —
            
            
               като взе предвид Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета (14),
            
         
               —
            
            
               като взе предвид Директива 2012/17/ЕС на Европейския парламент и на Съвета от 13 юни 2012 г. за изменение на Директива 89/666/ЕИО на Съвета и директиви 2005/56/ЕО и 2009/101/ЕО на Европейския парламент и на Съвета по отношение на взаимното свързване на централните, търговските и дружествените регистри (15),
            
         
               —
            
            
               като взе предвид Препоръка 2012/771/ЕС на Комисията от 6 декември 2012 г. относно мерките за насърчаване на трети държави да прилагат минимални стандарти за добро управление в областта на данъчното облагане (16) и Препоръка 2012/772/ЕС на Комисията от 6 декември 2012 г. относно агресивното данъчно планиране (17),
            
         
               —
            
            
               като взе предвид съобщението на Комисията от 28 януари 2016 г. до Европейския парламент и до Съвета относно външна стратегия за ефективно данъчно облагане (COM(2016)0024),
            
         
               —
            
            
               като взе предвид член 198 от своя правилник,
            
         
            
               1.
            
            
               Решава да създаде анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами;
            
         
            
               2.
            
            
               Решава на анкетната комисия да бъде възложено:
               
                           —
                        
                        
                           да разследва твърденията за неспособност от страна на Комисията да наложи спазването на Директива 2005/60/ЕО и от страна на държавите членки да въведат и ефективно да прилагат тази директива, като се вземе предвид задължението за своевременно и ефективно прилагане на Директива (ЕС) 2015/849;
                        
                     
                           —
                        
                        
                           да разследва твърденията за неприлагане от органите на държавите членки на административни санкции и други административни мерки спрямо институциите, отговорни за сериозно нарушение на националните разпоредби, приети съгласно Директива 2005/60/ЕО, както се изисква от Директива 2013/36/ЕС;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2011/16/ЕС и от страна на органите на държавите членки да прилагат ефективно директивата, и по-специално член 9, параграф 1 от нея относно спонтанното съобщаване на информация на друга държава членка в случаите, когато има основания да се предполага, че е възможно да има загуба на данъчни приходи, като се вземе предвид задължението за своевременно и ефективно прилагане и изпълнение на Директива 2014/107/ЕС; за тази цел и за разследвания въз основа на други правни основания във връзка с гореспоменатите предполагаеми нарушения или лошо администриране, да се ползва с достъп до всички относими документи, включително до всички относими документи на групата „Кодекс за поведение“, които са били получени от специалните комисии TAXE 1 и TAXE 2;
                        
                     
                           —
                        
                        
                           да разследва предполагаемото неспазване от страна на държавите членки на членове 107 и 108 от Договора за функционирането на Европейския съюз във връзка с обхвата на разследването, предвидено в настоящото решение;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2014/91/ЕС и от страна на държавите членки да въведат и прилагат тази директива;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2011/61/ЕС и на Делегиран Регламент (ЕС) № 231/2013 на Комисията и от страна на държавите членки да ги въведат и прилагат;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2009/138/ЕО и от страна на държавите членки да въведат и прилагат тази директива;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2006/43/ЕО и от страна на държавите членки да въведат и да прилагат ефективно тази директива, като се вземе предвид задължението за своевременно и ефективно прилагане на Регламент (ЕС) № 537/2014 и на Директива 2014/56/ЕС;
                        
                     
                           —
                        
                        
                           да разследва твърденията за неуспех на държавите членки да транспонират Директива 2013/34/ЕС;
                        
                     
                           —
                        
                        
                           да разследва твърденията за неспособност от страна на Комисията да наложи спазването на Директива 2012/17/ЕС и от страна на държавите членки да въведат и да прилагат ефективно тази директива;
                        
                     
                           —
                        
                        
                           да разследва евентуалното нарушение на задължението за лоялно сътрудничество, залегнало в член 4, параграф 3 от Договора за Европейския съюз от всяка държава членка и нейна асоциирана и зависима територия, доколкото това съответства на обхвата на разследването, предвидено в настоящото решение; за тази цел, да оцени в частност дали всяко такова нарушение може да произтича от предполагаемия неуспех да се предприемат подходящи мерки за предотвратяване на действието на инструменти, които позволяват на техните крайни действителни собственици да бъдат скрити от финансовите институции и други посредници, адвокати, доверителни дружества или дружества — доставчици на услуги, или на действието на други инструменти и посредници, които дават възможност за улесняване на изпирането на пари, както и данъчните измами и избягването на данъци в други държави членки (включително като разгледа ролята на доверителните дружества, частните еднолични дружества с ограничена отговорност и виртуалните валути), като също така взема под внимание текущите работни програми, които се провеждат на равнището на държавите членки, с цел решаване на тези проблеми и смекчаване на тяхното въздействие;
                        
                     
                           —
                        
                        
                           да внася всички препоръки, които счита за необходими във връзка с този въпрос, включително относно прилагането от страна на държавите членки на горепосочените препоръки на Комисията от 6 декември 2012 г. относно мерките за насърчаване на трети държави да прилагат минимални стандарти на добро управление в данъчната област и агресивното данъчно планиране, както и да оценява най-новото развитие на събитията във връзка с външната стратегия на Комисията за ефективно данъчно облагане и да оцени взаимовръзката между правната рамка на Съюза и на държавите членки и данъчните системи на трети държави (напр. споразуменията за избягване на двойното данъчно облагане, споразуменията за обмен на информация и споразуменията за свободна търговия), както и положените усилия за насърчаване на прозрачността на информацията относно действителните собственици на международно равнище (в Организацията за икономическо сътрудничество и развитие (ОИСР), Г-20, Работната група за действие във финансите (FATF) и Обединените нации);
                        
                     
         
            
               3.
            
            
               Решава анкетната комисия да представи своя окончателен доклад в срок от 12 месеца, считано от приемането на настоящото решение;
            
         
            
               4.
            
            
               Решава, че анкетната комисия следва да вземе под внимание в работата си всички съответни промени в сферата на своята компетентност, които настъпят по време на мандата ѝ;
            
         
            
               5.
            
            
               Решава, че всички препоръки, направени от анкетната комисия и от специалната комисия TAXE 2 следва да се разгледат от съответните постоянни комисии;
            
         
            
               6.
            
            
               Решава анкетната комисия да бъде съставена от 65 членове.
            
         
            
               7.
            
            
               Възлага на своя председател да осигури публикуването на настоящото решение в Официален вестник на Европейския съюз.
            
         
      (1)  ОВ L 113, 19.5.1995 г., стр. 1.
   
      (2)  ОВ L 309, 25.11.2005 г., стр. 15.
   
      (3)  ОВ L 141, 5.6.2015 г., стр. 73.
   
      (4)  ОВ L 176, 27.6.2013 г., стр. 338.
   
      (5)  ОВ L 064, 11.3.2011 г., стр. 1.
   
      (6)  ОВ L 359, 16.12.2014 г., стр. 1.
   
      (7)  ОВ L 257, 28.8.2014 г., стр. 186.
   
      (8)  ОВ L 174, 1.7.2011 г., стр. 1.
   
      (9)  ОВ L 83, 22.3.2013 г., стр. 1.
   
      (10)  ОВ L 335, 17.12.2009 г., стр. 1.
   
      (11)  ОВ L 157, 9.6.2006 г., стр. 87.
   
      (12)  ОВ L 158, 27.5.2014 г., стр. 77.
   
      (13)  ОВ L 158, 27.5.2014 г., стр. 196.
   
      (14)  ОВ L 182, 29.6.2013 г., стр. 19.
   
      (15)  ОВ L 156, 16.6.2012 г., стр. 1.
   
      (16)  ОВ L 338, 12.12.2012 г., стр. 37.
   
      (17)  ОВ L 338, 12.12.2012 г., стр. 41.